Mateušs Bartels

Mateušs Bartels (; dzimis  Varšavā) ir Polijas starptautiskais lielmeistars šahā (2005).

 Biogrāfija 
Šahu iemācījies spēlēt sešu gadu vecumā. Bijis Varšavas šaha kluba Polonia Warsaw audzēknis. 2003. gadā uzvarējis Eiropas jauniešu šaha čempionātā U18 vecuma grupā. 2005. gadā Korkā dalījis pirmo vietu ar Zoltānu Ģimeši pirmajā Eiropas Savienības individuālajā šaha čempionātā. 2007. gadā dalījis pirmo vietu Menas Salas starptautiskajā šaha turnīrā 16th Monarch Assurance.TWIC 673: 16th Monarch Assurance Isle of Man 2009. gadā uzvarējis starptautiskajā šaha turnīrā Prjevidzā. 2010. gadā dalījis pirmo vietu starptautiskajā šaha turnīrā Ļubļinā.II International Grandmasters' Tournament the Lublin Union Memorial 2012. gadā Maskavā dalījis pirmo vietu ar Antonu Korobovu un Pavlo Eļjanovu starptautiskajā šaha turnīrā Aeroflot Open.Aeroflot Open – Mateusz Bartel comes out on top Četras reizes uzvarējis Polijas šaha čempionātos (2006, 2010, 2011, 2012).

2004. gadā piedalījies Pasaules šaha čempionātā pēc izslēgšanas sistēmas, kurā zaudējis 1. kārtā. Piedalījies arī Pasaules kausa šaha izcīņā pēc izslēgšanas sistēmas: 2007. gadā zaudējis 1. kārtā, 2009. gadā zaudējis 2. kārtā,2009 World Cup 2. kārta bet 2015. gadā zaudējis 1. kārtā.

2021. gada novembrī Rīgā ierindojies 84. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2023. gada novembrī Daglasā ierindojies 46. vietā "FIDE Grand Swiss" turnīrā.2023 FIDE Grand Swiss

2024. gada maijā Žešovā izcīnījis bronzas medaļu Polijas šaha čempionātā.81. Indywidualne Mistrzostwa Polski Mężczyzn w Szachach 2025. gada maijā ierindojies 8. vietā Polijas šaha čempionātā.PGE Mistrzostwa Polski w Szachach

2025. gada septembrī Samarkandā ierindojies 89. vietā "FIDE Grand Swiss" turnīrā.FIDE Grand Swiss Tournament 2025 Open

Pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 8 reizes (2006-2018, 2022). Individuālajā vērtējumā izcīnījis 2 zelta (2010, 202244th Olympiad Chennai 2022 Open) medaļas;OlimpBase :: Men's Chess Olympiads :: Mateusz Bartel
 Eiropas komandu šaha čempionātā piedalījies 5 reizes (2007-2015). Individuālajā vērtējumā izcīnījis zelta (2013) medaļu.OlimpBase :: European Men's Team Chess Championship :: Mateusz Bartel
 Pasaules komandu šaha čempionātā piedalījies 2017. gadā un komandu vērtējumā izcīnījis bronzas medaļu.

Par panākumiem turnīros FIDE 2001. gadā Bartelam piešķīrusi starptautiskā meistara (IM), bet 2005. gadā - starptautiskā lielmeistara (GM) nosaukumu.

 Personīgā dzīve 
200px|right|thumb|Kopā ar sievu Martu Bartelu
Precējies ar šaha lielmeistari Martu Bartelu.Congratulations to the happy couple, they married just last week!

 Atsauces 

 Ārējās saites 

Kategorija:1985. gadā dzimušie
Kategorija:Varšavā dzimušie
Kategorija:Polijas šahisti